Illum, il-Kummissjoni Ewropea se tippreżenta analiżi tar-regoli tal-UE tal-konsumatur u l-kummerċjalizzazzjoni. Dan ir-rapport se jservi ta' bażi għal iktar titjib fil-qafas legali għall-konsumaturi u n-negozji. Ir-riżultati juru li filwaqt li l-konsumaturi Ewropej diġà jibbenifikaw minn regoli u drittijiet b'saħħithom tal-konsumatur, hemm lok għal titjib, pereżempju f'dak li għandu x'jaqsam l-infurzar ta' dawn ir-regoli jew li biex dawn ikunu xierqa għall-era diġitali. Aġġornament ta' dawn ir-regoli għandu jiżgura wkoll iktar ċarezza legali għan-negozji li joperaw b'mod transfruntier. Il-Kummissarju tal-UE għall-Ġustizzja u l-Konsumaturi, Věra Jourová qalet: “Il-konsumaturi Ewropej huma fost l-iktar konsumaturi protetti fid-dinja. Jibbenifikaw minn drittijiet tal-konsumatur b'saħħithom sew jekk humiex f'pajjiżhom jew f'pajjiż transfruntier. Għandna naċċertaw li dawn id-drittijiet jistgħu jiġu infurzati sew u li jkunu aġġornati mal-era diġitali. Bil-proposti li ġejjin se naċċertaw li dawn id-drittijiet isiru realtà kemm onlajn kif ukoll offlajn. ” Ir-regoli tal-UE dwar il-konsumatur ikkontribwixxew għat-titjib fil-fiduċja tal-konsumaturi: Fl-2016, kważi sitta minn kull 10 konsumaturi (58 %) ħassew li kienu mħarsa sew meta ġew biex jixtru xi ħaġa onlajn minn Stat Membru ieħor, meta mqabbel ma' wieħed biss minn kull għaxra (10 %) fl-2003. Sebgħa minn kull 10 persuni rrappurtaw li bbenifikaw mid-dritt għal garanzija bla ħlas ta' minimu ta' sentejn għal prodotti. Kwistjonijiet li ġew identifikati L-analiżi tal-Kummissjoni tidentifika l-kwistjonijiet li ġejjin li għandhom jiġu indirizzati: Il-Kummissjoni kif se tmexxi 'l quddiem din il-proposta? Il-Kummissjoni se teżamina kif tista' ssegwi fl-oqsma li ġejjin tar-regoli tal-Konsumaturi tal-UE: Il-passi li jmiss Sabiex teżamina l-possibbiltà għal bidliet possibbli fil-leġislazzjoni, fl-2017 il-Kummissjoni se: L-azzjoni li għaddejja tal-Kummissjoni Il-Kummissjoni diġà qed taħdem biex taġġorna xi wħud mir-regoli tal-Konsumaturi: Il-Kummissjoni aġġornat il-gwida tagħha dwar id-Direttiva dwar il-Prattiċi Kummerċjali Żleali, li hija l-bażi legali għal ħafna azzjonijiet kkoordinati tal-infurzar tad-drittijiet tal-konsumaturi fuq livell tal-UE. Il-Kummissjoni pproponiet regoli kuntrattwali diġitali moderni (IP/15/6264), li ladarba jiġu adottati, se jipprovdu regoli iktar ċari biex il-konsumaturi jkunu imħarsa aħjar meta jixtru kontenut diġitali. Il-Kummissjoni se tallinja r-regoli komuni fir-rigward tar-rimedji. Fir-rigward ta' infurzar aħjar, il-Kummissjoni għamlet proposta biex issaħħaħ il-kooperazzjoni bejn il-korpi nazzjonali għall-protezzjoni tal-konsumatur (CPC) u l-Kummissjoni (IP/16/1887). Sfond Bħala parti mill-programm tal-Kummissjoni dwar l-Idoneità u l-Prestazzjoni tar-Regolamentazzjoni (REFIT), il-Kummissjoni tanalizza b'mod regolari l-liġijiet tal-UE biex tidentifika l-piżijiet regolatorji eċċessivi, id-duplikazzjonijiet, il-lakuni, l-inkonsistenzi u / jew il-miżuri obsoleti li setgħu dehru matul iż-żmien. F'dan il-qafas, il-Kummissjoni vvalutat sitt direttivi orizzontali tal-konsumatur u l-kummerċjalizzazzjoni: id-Direttiva dwar Prattiċi Kummerċjali Żleali (UCPD), id- Direttiva dwar il-Bejgħ ta' oġġetti u Garanziji assoċjati magħhom, id-Direttiva dwar il-Klawżoli Kuntrattwali Inġusti, id-Direttiva dwar l-Indikazzjoni tal-Prezzijiet, id-Direttiva dwar ir-Reklamar Qarrieqi u Komparattiv, id-Direttiva dwar l-Inġunzjonijiet. L-analiżi kienet tikkonsisti minn stħarriġ ta' aktar minn 23,000 konsumatur minn madwar l-UE, eżerċizzji ta' xiri anonimu (mystery shopping), intervisti ma' korpi nazzjonali tal-konsumatur (organizzazzjonijiet, assoċjazzjonijiet tan-negozju, awtoritajiet, ministeri) u esperimenti komportamentali. B'mod parallel u marbuta mal-Kontroll tal-Idoneità, il-Kummissjoni wettqet evalwazzjoni tad-Direttiva dwar id-Drittijiet tal-Konsumatur, kif meħtieġ mill-Artikolu 30 tiegħu. Għal aktar tagħrif Skeda informattiva: Liġi tal-UE dwar il-konsumatur Sommarju eżekuttiv tar-Rapport dwar il-Kontroll tal-Idoneità Sommarju eżekuttiv tal-evalwazzjoni tad-Direttiva dwar id-Drittijiet tal-Konsumatur Ir-rapporti sħaħ u l-istudji esterni ta' appoġġ li ġew ippubblikati llum huma disponibbli hawn Id-Drittijiet u l-liġi tal-UE dwar il-Konsumatur